पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। महानगर मजिस्ट्रेट कोर्ट ने वैशाली नगर क्षेत्र स्थित ज्वैलरी शोरूम से 25 लाख रुपए की ज्वैलरी चुराने की अभियुक्त दिल्ली निवासी वैशाली सोलंकी को तीन साल कैद की सजा सुनाई। वैशाली के खिलाफ जेकेजे ज्वैलर्स के उपेंद्र मौसूण ने 18 अगस्त 2012 को वैशाली नगर थाने में रिपोर्ट दर्ज कराई थी कि वैशाली उनके यहां पर काम करती थी। लेकिन अचानक ही उसने शोरूम पर आना बंद कर दिया।
बाद में सीसीटीवी कैमरे में उसे चोरी करते हुए देखा। उसने शोरूम से अंगूठियां व अन्य ज्वैलरी चोरी की है। रिपोर्ट पर कार्रवाई करते हुए पुलिस ने वैशाली को देहरादून से गिरफ्तार किया और कोर्ट में चालान पेश किया। बाद में पुलिस ने चोरी किए सामान को भी आगरा व अन्य जगहों से बरामद कर लिया। लेकिन कोर्ट ने अभियुक्त युवती को तीन साल कैद की सजा सुनाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn